seungwon929/Th-miracl huggingface dataset:
คณะครุศาสตร์ มหาวิทยาลัยนครพนม

คณะครุศาสตร์ มหาวิทยาลัยนครพนม () เป็น คณะวิชา สังกัดมหาวิทยาลัยนครพนม

คณะครุศาสตร์ มหาวิทยาลัยนครพนม เป็นคณะที่จัดตั้งขึ้นตามการพิจารณาของสภามหาวิทยาลัยนครพนม ในคราวประชุมครั้งที่ 8/2558 เมื่อวันที่ 13 สิงหาคม พ.ศ.2558 โดยเห็นสมควรให้แยกออกจากคณะศิลปศาสตร์และวิทยาศาสตร์ มหาวิทยาลัยนครพนม เป็นส่วนงานภายในของมหาวิทยาลัยนครพนม ตามประกาศสภามหาวิทยาลัยนครพนม ฉบับที่ 1/2558 เรื่อง จัดตั้งคณะครุศาสตร์ อาศัยอำนาจตามความในมาตรา 17 (2) และ (3) แห่งพระราชบัญญัติมหาวิทยาลัยนครพนม พ.ศ.2548 มาตรา 4 แห่งพระราชบัญญัติการบริหารส่วนงานภายในของสถาบันอุดมศึกษาพ.ศ.2550 และข้อ 3 แห่งประกาศคณะกรรมการการอุดมศึกษา เรื่องหลักเกณฑ์การจัดตั้งส่วนงานภายในของสภาบันอุดมศึกษา พ.ศ.2555 โดยประกาศลงวันที่ 1 ตุลาคม พ.ศ.2558 โดยมีรองศาสตราจารย์ฉวีวรรณ พลสนะ ดำรงตำแหน่งรักษาราชการแทนคณบดีคณะครุศาสตร์ ในขณะเริ่มจัดตั้ง

คณะผู้บริหารคณะครุศาสตร์
อัศจรรย์คุณครูเทวดา

อัศจรรย์คุณครูเทวดา เป็นรายการโทรทัศน์ประเภทละครชุด แนววัยรุ่น ดราม่า แฟนตาซี ผลิตโดย จีเอ็มเอ็ม แกรมมี่ และ จีเอ็มเอ็มทีวี ออกอากาศทุกวันเสาร์เวลา 9.00 - 10.00 น. เริ่มออกฉายครั้งแรก วันที่ 3 ตุลาคม 2558 ทางช่องวัน

ครูเปิ้ลเป็นครูประจำชั้นห้อง 5/5 “พิพิธพิทยา”และเป็นอาจารย์วิชาแนะแนว เป็นคนเฮฮา ลั้ลลา มาเป็นครูเพราะศรัทธาในอาชีพครูเต็มเปี่ยม เรียนครุศาสตร์ สาขาจิตวิทยา พยายามเข้าใจเด็กวัยรุ่นด้วยการทำตัวเนียนเป็นพวกเดียวกัน

พ่อของไต้ฝุ่น และริกเตอร์
แม่ของริกเตอร์ เคยคบกับพ่อของไต้ฝุ่น ก่อนที่จะเลิกคบกัน
สงครามโครแอต-บอสนีแอก

สงครามโครแอต-บอสนีแอก เป็นสงครามระหว่างชาวบอสเนียกับชาวโครแอต ซึ่งเกิดทั้งในภูมิภาคบอสเนียกลาง เฮอร์เซโกวีนา และในเขตประเทศโครเอเชีย มูลเหตุสงครามมาจากในปี1991 โครเอเชียได้ประกาศเอกราชจาก ยูโกสลาเวีย แต่ก็แยกไปเฉพาะชาวโครแอตในโครเอเชีย ทำให้ชาวโครแอตในบอสเนียจึงได้ก่อตั้ง สาธารณรัฐโครเอเชียแห่งเฮิร์ตเซก-บอสเนีย เพื่อประกาศเอกราชจาก สาธารณรัฐบอสเนียและเฮอร์เซโกวีนา ซึ่งกำลังทำสงครามกับกลุ่มชาตินิยมชาวเซิร์บอยู่ ซึ่งถ้าเปิดศึกกับชาวโครแอตก็จะกลายเป็นสงครามสองฝ่าย แต่ด้วยรัฐบาลบอสเนียไม่ยอมรับให้โครเอเชียยึดดินแดนอีกต่อไป กองทัพบอสเนียจึงเคลื่อนพลบุกฐานที่มั่นกองกำลังโครแอต ซึ่งมีทั้งชาวโครแอตบอสเนียและชาวโครเอเชียประจำอยู่ในกองกำลัง บอสเนียได้เปิดศึกกับโครเอเชียด้วย ในพรมแดนโครแอต-บอสเนีย ทั่วประเทศบอสเนีย

สงครามโครแอต-บอสนีแอกยังถูกระบุว่าเป็นสงครามที่มีอาชญกรรมสงคราม โดยทหารชาวโครแอต ซึ่งได้ทำการสังหารหมู่ชาวบอสเนียในภูมิภาคบอสเนียกลาง ในช่วงเมษายน 1993 มีผู้เสียชีวิต ประมาณ 2,000 คน โดยทั้งหมดเป็นชาวมุสลิมบอสเนีย กองทัพบอสเนียได้ร้องขอให้ สหประชาชาติส่งกำลังมา ซึ่งสหประชาชาติส่งกำลังทางทหารเข้ามา สหประชาชาติได้จับกุมผู้กอ่อาชญกรรมชาวโครแอต และกำหนดให้ สาธารณรัฐโครเอเชียแห่งเฮิร์ตเซก-บอสเนีย ถูกยุบและไปรวมกับบอสเนีย ขณะเดียวกันสหประชาชาติยังได้ให้บอสเนียและโครเอเชียสงบศึกกัน และ ร่วมกันทำสงครามกับกลุ่มชาตินิยมชาวเซิร์บทั้งในบอสเนียและโครเอเชีย ปี1995 กองทัพบอสเนียได้เคลือนพลเข้าโครเอเชียเพื่อช่วยโครเอเชียปราบปรามกลุ่มชาตินิยมชาวเซิร์บ

ผลลัพธ์ของสงครามเกิดอาชญกรรมสงครามากมาย และ มีการจัดตั้งสนธิสัญญาวอชินัตนระหว่างรัฐบาลบอสเนียและรัฐบาลโครเอเชีย รัฐบาลบอสเนียสถาปนาสหพันธรัฐบอสเนียและเฮอร์เซโกวีนาขึ้นเพื่อเป็นดินแดนของชาวโครแอตและชาวมุสลิมบอสเนีย มีสิทธิและเสรีภาพเท่าเทียมกัน
โนเกีย 8910

โนเกีย 8910 เป็นโทรศัพท์มือถือรุ่นโนเกีย เปิดจำหน่ายในปี ค.ศ. 2002
ไฟรักเกมร้อน–ทะเลไฟ

ไฟรักเกมร้อน และ ทะเลไฟเป็นละครโทรทัศน์ไทยที่สร้างครั้งแรกในปี พ.ศ. 2559 โดยดัดแปลงมาจากบทประพันธ์ของ ณารา ออกอากาศทางสถานีโทรทัศน์สีกองทัพบกช่อง 7 โดยค่ายพอดีคำ ของ ธงชัย ประสงค์สันติ กำกับการแสดงโดย ชัชวาล ศาสวัตกลูน

โดยละครชุดนี้มีเนื้อหาที่เกี่ยวข้องและต่อเนื่องกันทั้งสองเรื่อง อีกทั้งยังใช้นักแสดงนำร่วมกันอีกด้วย เช่น ธันวา สุริยจักร,แซมมี่ เคาวเวลล์,มิกค์ ทองระย้า,เซฟฟานี่ อาวะนิค,ปรมิณ ศิระวนาดร,ป่านทอทอง บุญทอง

ละครชุดนี้เป็นแนวโรแมนติก-ดราม่า ซึ่งเนื้อเรื่องเป็นเรื่องราวชีวิตครอบครัวและความรักของสองพี่น้อง "พิรญาณ์" และ "พศิกา" เป็นตัวละครดำเนินเรื่องและเชื่อมเรื่องราวของละครทั้ง 2 เรื่องนี้เข้าไว้ด้วยกัน

โดยค่ายพอดีคำนำโดยธงชัย ประสงค์สันติ พร้อมผู้กำกับและนักแสดงนำในเรื่อง จัดพิธีบวงสรวงละครซีรีส์ชุด ไฟรักเกมร้อน และ ทะเลไฟ ขึ้นในวันที่ 28 กันยายน พ.ศ. 2558 ที่สถานีโทรทัศน์สีกองทัพบกช่อง 7 เพื่อเสริมความเป็นสิริมงคลให้กับทีมงานและนักแสดง
รายนามประมุขแห่งรัฐโปแลนด์

รายนามประมุขแห่งรัฐของประเทศโปแลนด์ แต่ตั้ง พ.ศ. 2461 จนถึงปัจจุบัน
แอกุกกา (จักรวรรดิเกาหลี)

"เพลงชาติจักรวรรดิเกาหลี" (; literally "Korean Empire Aegukga") เป็นเพลงชาติเกาหลีฉบับแรกในช่วงต้นของศตวรรษที่ 20 มีสถานะเป็นเพลงสรรเสริญพระบารมีสำหรับบรรเลงในงานพระราชพิธี รัฐพิธีของราชวงศ์โชซอน

ในปี ค.ศ. 1901 พระเจ้าโกจงได้ทรงมีพระราชดำริให้จัดตั้งคณะกรรมการว่าด้วยเพลงชาติ หลังจากนั้นอีกหนึ่งปี เมื่อวันที่ 1 กรกฎาคม ค.ศ. 1902 ได้รับรองคณะกรรมการชุดดังกล่าว โดยมีวาทยากรชาวเยอรมัน ฟรันซ์ เอ็คแคร์ท ในฐานะผู้ควบคุมวงดุริยางค์ทหาร เป็นผู้เรียงเรียงทำนอง ได้ตีพิมพ์ในเยอรมนี โดยมีเนื้อร้องห้าภาษา (เกาหลี, จีน, เยอรมัน, ฝรั่งเศส, และ อังกฤษ) บรรเลงครั้งแรกเมื่อวันที่ 9 กันยายนปีเดียวกัน ในงานเฉลิมพระชนมพรรษาาของจักรพรรดิโกจง

ในช่วงรัชสมัยของจักรวรรดิอันเป็นรัฐเอกราชในระยะสั้น แต่เพลงนี้ไม่ได้รับความนิยมขับร้องอย่างกว้างขวาง ประกอบกับการที่ญี่ปุ่นบีบบังคับให้ลงนามสนธิสัญญาอึลซา เมื่อ ค.ศ. 1905 เป็นจุดเริ่มต้นของการล่มสลายของจักรรวรรดิ

บทร้องดังกล่าวนี้ประพันธ์ขึ้นในรัชสมัยของ สมเด็จพระจักรพรรดิโกจง
รัฐธรรมนูญแห่งสาธารณรัฐโปแลนด์

รัฐธรรมนูญแห่งสาธารณรัฐโปแลนด์ () ได้รับอนุมัติจากสมัชชาแห่งชาติของประเทศโปแลนด์เมื่อวันที่ 2 เมษายน ค.ศ. 1997 ได้รับการอนุมัติโดยการลงประชามติแห่งชาติเมื่อวันที่ 25 พฤษภาคม ค.ศ. 1997 และมีผลบังคับใช้เมื่อวันที่ 17 ตุลาคม ค.ศ. 1997 ถือว่าเป็นกฎหมายพื้นฐานในประเทศโปแลนด์
High-temperature superconductivity

ตัวนำยวดยิ่งอุณหภูมิสูง คือวัสดุที่ประพฤติตัวเป็นสารตัวยวดยิ่งที่อุณหภูมิสูงกว่า 35 K ตัวนำยวดยิ่งอุณหภูมิสูงถูกคิดค้นครั้งแรกโดยเบทนอร์ซ (Georg Bednorz) และมูลเลอร์ (K. Alex Müller), ที่ห้องปฏิบัติการ IBM ที่เมืองซุริคในปี 1986 และในปีถัดมาคือ 1987 พวกเขาได้รับรางวัลโนเบลจากการค้นพบในครั้งนี้ ซึ่งถือได้ว่าเป็นรางวัลโนเบลที่มีช่วงเวลาการค้นพบถึงเวลาการประกาศได้รับรางวัลที่สั้นที่สุด แสดงถึงความสำคัญในดารค้นพบที่มีมากๆเช่นดียวกัน โดยมีคำอธิบายการค้นพบว่า "for their important break-through in the discovery of superconductivity in ceramic materials"
บีเอ็นที 1

บีเอ็นที 1 หรือ โทรทัศน์แห่งชาติบัลแกเรีย 1 () เป็นสถานีโทรทัศน์ของประเทศบัลแกเรีย ก่อตั้งเมื่อ ค.ศ. 1959 เริ่มออกอากาศวันที่ 26 ธันวาคม ปีเดียวกัน สำนักงานใหญ่ตั้งอยู่ที่กรุงโซเฟีย ประเทศบัลแกเรีย บีเอ็นที 1 ดำเนินงานบริหารโดยโทรทัศน์แห่งชาติบัลแกเรีย ()

แต่เดิมนั้นโทรทัศน์แห่งชาติบัลแกเรียใช้ชื่อสถานีแห่งนี้ว่า "โทรทัศน์บัลแกเรีย" ("Българска телевизия") ในปี ค.ศ. 1977 จึงได้เปลี่ยนชื่อสถานีเป็น "รายการแรก" ("Първа програма") ต่อมาภายหลังได้เปลี่ยนชื่ออีกเป็น ""บีที 1"" ("БТ 1" หมายถึงโทรทัศน์บัลแกเรีย) ในปี ค.ศ. 1991 บีที 1 และ 2 ได้แยกช่องออกจากกัน และใช้ชื่อว่า "ช่อง 1" ("Канал 1") และ "อีเทอร์ 2" ("Ефир 2") ตามลำดับ อย่างไรก็ตามช่วงนั้นยังคงเรียกว่า "บีเอ็นที ช่อง 1" ("Канал 1 на БНТ") เพื่อแสดงให้เห็นว่าช่องนี้ดำเนินการโดยโทรทัศน์แห่งชาติบัลแกเรีย (BNT) เมื่อวันที่ 14 กันยายน ค.ศ. 2008 บีเอ็นที ช่อง 1 ได้เปลี่ยนชื่ออีกครั้งเป็น ""บีเอ็นที 1"" ในความพยายามที่จะนำช่องบีเอ็นทีให้อยู่ภายใต้แบนเนอร์เดียว และยังคงใช้มาจนถึงปัจจุบัน

เว็บไซต์อย่างเป็นทางการ
เอ็นเอ๊กซ์ที เทคโอเวอร์: อันสต็อพเพเบิล

เอ็นเอ๊กซ์ที เทคโอเวอร์: อันสต็อพเพเบิล () เป็นรายการมวยปล้ำอาชีพหลักที่ผลิตโดย ดับเบิลยูดับเบิลยูอี ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิก เอ็นเอ๊กซ์ที เทคโอเวอร์ครั้งนี้ ได้จัดขึ้นในวันที่ 20 พฤษภาคม ค.ศ. 2015 ณ สนามซึ่งเป็น "บ้าน" ของเอ็นเอ๊กซ์ทีในมหาวิทยาลัยฟูลเซล เมืองวินเทอร์พาร์ก รัฐฟลอริดา โดยถูกจัดขึ้นเป็นครั้งที่ 5 ของซีรีส์รายการ เอ็นเอ๊กซ์ที เทคโอเวอร์
อาภัสสรา อินทร์ตลาดชุม

อาภัสสรา อินทร์ตลาดชุม เกิดเมื่อวันที่ 23 กรกฎาคม พ.ศ. 2530 เป็นนักแสดงหญิงชาวไทย ในสังกัด บริษัท กันตนา กรุ๊ป จำกัด (มหาชน) เส้นทางสู่วงการบันเทิงจากรายการมายาไอดอล ตัวตนคนมายา เมื่อปี พ.ศ. 2551 ออกอากาศทางสถานีโทรทัศน์โมเดิร์นไนน์
รายชื่อตัวละครใน ฮันเตอร์ x ฮันเตอร์

ต่อไปนี้คือ รายชื่อตัวละครในฮันเตอร์ x ฮันเตอร์ ผลงานการ์ตูนของ โยชิฮิโร โทะกะชิกฎ 10 ข้อสำหรับฮันเตอร์
1. ฮันเตอร์ต้องล่า หรือ ค้นหาบางสิ่งบางอย่าง
2. ฮันเตอร์ต้องใช้เน็นเป็น
3. ไม่ว่ากรณีใดๆ คนที่เป็นฮันเตอร์แล้วจะไม่ถูกเพิกถอนคุณสมบัติการเป็นฮันเตอร์ แต่ว่าบัตรฮันเตอร์จะไม่มีการออกให้ใหม่เป็นครั้งที่2
4. ฮันเตอร์ห้ามตามล่าฮันเตอร์ด้วยกันเอง ยกเว้นแต่ฮันเตอร์นั้นจะทำกระทำผิดขั้นรุนแรง
5. ฮันเตอร์ที่ค้นพบหรือมีผลงานเป็นที่ยอมรับจะถูกแต่งตั้งเป็นซิงเกิลฮันเตอร์
6. ฮันเตอร์ดาวเดียวจะถือเป็นเจ้าหน้าที่ระดับสูง และถ้ามีลูกศิษย์ที่ได้รับดาวก็จะถูกแต่งตั้งเป็นดับเบิ้ลฮันเตอร์
7. ฮันเตอร์สองดาวที่มีผลงานยอดเยี่ยมหลายๆครั้งจะถูกแต่งตั้งเป็นทริปเปิ้ลฮันเตอร์
8. หากเหล่าฮันเตอร์ไม่ได้รับการสนับสนุนขั้นต่ำจากสมาคม สามารถรวบรวมรายชื่อเพื่อเพิกถอนประธานได้หากได้รับการสนับสนุนจากเสียงข้างมาก
เมื่อตำแหน่งประธานว่างลง การเลือกตั้งประธานจะเกิดขึ้นทันทีโดยมีรองประธานรักษาการชั่วคราวแทนจนกว่าจะได้ตัวประธานคนใหม่
9. ประธานเป็นคำกำหนดวิธีการสอบคัดเลือกฮันเตอร์ และเพื่อยืนยันว่าเป็นวิธีที่เหมาะสม จะต้องได้รับการสนับสนุนจากเสียงข้างมาก
10. เรื่องอื่นที่ไม่ได้ระบุไว้ในนี้จะถูกกำหนดโดยประธาน รองประธาน และเหล่าที่ปรึกษา โดยประธานจะเป็นผู้แต่งตั้งรองประธานและที่ปรึกษาเอง
โจรเงามายา ( ; ) เป็นชื่อกลุ่มโจรตัวละครจากการ์ตูนเรื่อง ฮันเตอร์ x ฮันเตอร์ เป็นชื่อกลุ่มโจรที่มีฝีมือสูง มีชื่อเรียกว่า แก๊งแมงมุม เนื่องจากสมาชิกแต่ละคนจะมีรอยสักแมงมุม 12 ขา โดยจะสักหมายเลขสมาชิกไว้ในรอยสัก สมาชิกเงามายาเปลี่ยนหน้ากันไปเรื่อย ด้วยเหตุผลหลายอย่าง แต่ส่วนมากคือ สมาชิกเก่าเสียชีวิตลง แต่หากต้องการเป็นสมาชิกของกลุ่มโจรนี้ก็ต้องโค่นสมาชิกเก่าให้ได้เสียก่อน

สมาชิกกลุ่มโจรเงามายา โดยปกติจะมีด้วยกัน 13 คนเสมอ

คือสมาชิกที่เสียชีวิตหรือถอนตัวออกไป โดยหัวหน้าจะเป็นคนคัดเลือกสมาชิกใหม่เข้ามาแทนที่
ไฟฟ้ากระแสตรง

ไฟฟ้ากระแสตรง () เป็นไฟฟ้ากระแสที่มีทิศทางการเคลื่อนที่ของกระแสไฟฟ้าไปในทิศทางเดียวกันเป็นวงจร ในอดีตไฟฟ้ากระแสตรงเคยถูกเรียกว่า "กระแสกัลวานิก" (galvanic current) อุปกรณ์ที่สามารถผลิตไฟฟ้ากระแสตรงได้ เช่น เซลล์แสงอาทิตย์ แบตเตอรี่ ทั้งชนิดประจุไฟฟ้าใหม่ได้และชนิดใช้แล้วทิ้ง และเครื่องกำเนิดไฟฟ้ากระแสตรง ไฟฟ้ากระแสตรงสามารถไหลผ่านตัวนำไฟฟ้า เช่น สายไฟ สารกึ่งตัวนำ ฉนวนไฟฟ้า หรือแม้กระทั่งเคลื่อนที่ในภาวะสุญญากาศในรูปของลำอิเล็กตรอนหรือลำไอออน

เราสามารถใช้ตัวเรียงกระแส เปลี่ยนไฟฟ้ากระแสสลับให้เป็นไฟฟ้ากระแสตรงได้ โดยส่วนประกอบอิเล็กทรอนิกส์ภายในตัวเรียงกระแสจะบังคับให้กระแสไฟฟ้าไหลผ่านได้ในทิศทางเดียว นอกจากนี้ยังสามารถเปลี่ยนไฟฟ้ากระแสตรงเป็นไฟฟ้ากระแสสลับได้โดยใช้อินเวอร์เตอร์หรือชุดไดนามอเตอร์

เครื่องมือวัดทางไฟฟ้าประเภทที่หนึ่งคือ -แอมมิเตอร์ โวลต์มิเตอร์ และโอห์มมิเตอร์ เป็นเครื่องวัดทางไฟฟ้า เพื่อใช้วัดปริมาณต่างๆ ทางไฟฟ้าเครื่องวัดทางไฟฟ้าต่างๆนี้สามารถสร้างขึ้นโดยดัดแปลงมาจาก แกลแวนอมิเตอร์ (Galvanometer) ชนิดขดลวดเคลื่อนที่ ซึ่งประกอบด้วยขดลวดวางระหว่างขั้วแม่เหล็กและประเภทที่สองคือ-แกลแวนอมิเตอร์ (Galvanometer) คือ เครื่องมือวัดพื้นฐานทางไฟฟ้าที่สามารถวัดได้ทั้งกระแสไฟฟ้าและความต่างศักย์ไฟฟ้า แต่จะวัดได้ปริมาณน้อยๆ ดังนั้นจึงนิยมนำไปดัดแปลงใช้วัดกระแสไฟฟ้าความต่างศักย์ไฟฟ้าและความต้านทาน
ครั้งหนึ่งเมื่อ พ.ศ. 2430 ยุคที่ไฟฟ้าเริ่มแพร่หลายสู่ภาคส่วนต่าง ๆ ของสังคม ไฟฟ้ากระแสตรงเคยถูกใช้ส่งไปตามครัวเรือน โดยการผลิตของสถานีผลิตไฟฟ้าจำนวน 121 แห่งทั่วสหรัฐอเมริกา ระบบดังกล่าวพัฒนาโดยทอมัส เอดิสัน (พ.ศ. 2389–2474) แต่ด้วยข้อจำกัดที่ไฟฟ้ากระแสตรงจะสูญเสียพลังงานอย่างรวดเร็ว เมื่อถูกส่งออกจากสถานีผลิตไฟฟ้าไกลเกินหนึ่งไมล์ ทำให้ต่อมาได้มีการคิดค้นไฟฟ้ากระแสสลับขึ้นโดยจอร์จ เวสติงเฮาส์ (พ.ศ. 2389–2457) ซึ่งสามารถส่งไฟฟ้าไปได้ไกลหลายร้อยไมล์โดยสูญเสียพลังงานน้อยมาก การแข่งขันระหว่างบุคคลสองท่านดังกล่าวถูกขนานนามว่าเป็น "สงครามกระแสไฟฟ้า" ที่ในที่สุดผู้คนจึงหันมาใช้ไฟฟ้ากระแสสลับจนถึงทุกวันนี้
ไฟฟ้ากระแสตรงแบ่งออกเป็น 2 ประเภท ได้แก่
อเล็กซานเดอร์ ลูคาเชนโค

อเล็กซานเดอร์ ลูคาเชนโค ( , เกิด 30 สิงหาคม พ.ศ. 2497) เป็นประธานาธิบดีคนปัจจุบันของเบลารุส ดำรงตำแหน่งตั้งแต่ 20 กรกฎาคม พ.ศ. 2537 ก่อนจะเป็นนักการเมืองลูคาเชนโคทำงานเป็นผู้อำนวยการของฟาร์มเกษตรที่รัฐเป็นเจ้าของและใช้เวลากับกองกำลังทหารชายแดนโซเวียตและกองทัพโซเวียต
สหพรรคแรงงานโปแลนด์

สหพรรคแรงงานโปแลนด์ () เป็นพรรคคอมมิวนิสต์ที่ปกครองสาธารณรัฐประชาชนโปแลนด์ ตั้งขึ้นในปี ค.ศ. 1948 แนวคิดของพรรคนี้เป็นแนวคิดนิยมลัทธิมากซ์–เลนิน

ในปี ค.ศ. 1990 สหพรรคแรงงานโปแลนด์ได้ล่มสลายลง สมาชิกพรรคกลุ่มหนึ่งได้ไปจัดตั้งสหภาพสังคมประชาธิปไตยโปแลนด์ สมาชิกพรรคอีกกลุ่มได้แยกไปจัดตั้งพรรคสังคมประชาธิปไตยแห่งสาธารณรัฐโปแลนด์ซึ่งได้รวมตัวกับแนวร่วมประชาธิปไตยฝ่ายซ้ายในเดือนเมษายน ค.ศ. 1999
ป้อมนีช

ป้อมนีช () ตั้งอยู่ที่เมืองนีช ประเทศเซอร์เบีย เป็นสถานที่ใช้จัดงานเทศกาลภาพยนตร์นีชตั้งแต่ปี ค.ศ. 1966
ฮอกกี้น้ำแข็งชิงแชมป์โลก

ฮอกกี้น้ำแข็งชิงแชมป์โลก () เป็นการแข่งขันฮอกกี้น้ำแข็งระหว่างประเทศ
เดอะนิวเดย์

เดอะนิวเดย์ (The New Day) เป็นกลุ่มนักมวยปล้ำสังกัดWWE ประกอบด้วย เซเวียร์ วูดส์, บิ๊กอี และโคฟี คิงส์ตัน เป็นแชมป์รอว์แท็กทีม WWEที่ครองนานที่สุดในประวัติศาสตร์ WWE 483 วัน และแชมป์สแมคดาวน์แท็กทีม WWE ในปี 2015 ทั้งสามคนได้รับการขนานนามเป็น "นักมวยปล้ำแห่งปี WWE" (WWE Wrestler of the Year) โดย "Rolling Stone" ในขณะที่ยังได้รับการยอมรับว่าเป็น "Best Gimmick" สุดยอดกิมมิคแห่งปีโดย "Wrestling Observer Newsletter"
ฮอกกี้น้ำแข็งหญิงชิงแชมป์โลก

ฮอกกี้น้ำแข็งหญิงชิงแชมป์โลก () เป็นการแข่งขันฮอกกี้น้ำแข็งหญิงระหว่างประเทศ
เอ็น.ดับเบิลยู.เอ

เอ็น.ดับเบิลยู.เอ ( ย่อมาจาก Niggaz Wit Attitudes) เป็นวงดนตรีฮิปฮอปสัญชาติอเมริกัน เมืองจาคอมป์ตัน , รัฐแคลิฟอร์เนีย เป็นหนึ่งในวงดนตรีที่ริเริ่มแนวเพลงอย่าง แก๊งสตา แร็ป และ เวสต์โคสต์ฮิปฮอป จนทำแนวเพลงดังกล่าวประสบความสำเร็จ ตลอดจนแนวเพลงแยกย่อยอื่นๆ และเป็นที่ยอมรับอย่างกว้างขว้างเป็นหนึ่งในกลุ่มวงดนตรีที่อิทธิพลต่อดนตรีฮิปฮอป เป็นกลุ่มแร็พที่เป็นตัวแทนในการ บอกกล่าวของความขัดแย้งภายในสังคมผ่านทางเนื้อเพลง แต่ก็ยังมีผู้ฟังเพลงหลายคนมองว่าไม่ให้เกียรติแก่ผู้หญิง เช่นเดียวกับการมีชื่อเสียงบนยาเสพติดและอาชญกรรม ต่อมาทางวงก็ได้ถูกสั่งแบนจากหลายสถานีวิทยุหลักในอเมริกา แต่ทางวงก็มียอดขายถึง 10 ล้านแผ่นในสหรัฐอเมริกา , โดยทางวงเป็นที่รู้จักจากการแต่งเพลงเสียดสีเจ้าหน้าที่รัฐบาล ซึ่งทำให้เกิดความขัดแย้งอยู่ยาวนานหลายปี

ไลน์อัพสมาชิกเดิมของวงประกอบด้วย อาระเบีย พริ้นซ์ ดร. เดร อีซี-อี และ ไอซ์คิวบ์. ดีเจ เยลลา , เดอะ ดี.โอ.ซี. และ เอ็มซี เรน เป็นสมาชิกในภายหลัง จากการที่ อาระเบีย พริ้นซ์ตัดสินใจออกจากวง เพียงไม่นานก่อนที่จะประกาศปล่อยอัลบั้ม "Stragith Outta Compton" และได้หาสมาชิกแทนที่ในเดือนธันวาคม 1989 ประกอบด้วยอีซี-อี , ดร เดร , ไอซ์ คิวป์ และ เอ็มซี เรน จนพวกเขาได้รางวัลศิลปินที่มียอดขายระดับแพลตินั่มในปลายทศวรรษ 1990 อัลบั้มเปิดตัวของพวกเขา "'Straight Outta Compton" ถือเป็นการก้าวเริ่มต้นสู่แนวเพลงแก็งสตา แร็ปแบบใหม่ในการผลิตและการเสียดสีสังคมบนเนื้อเพลงของพวกเขา และนำมาซึ่งการเปลี่ยนแปลงที่ทำให้เกิดแนวเพลงอันหลากหลายประเภท นิตรสาร โรลลิงสโตน ได้จัดอันดับเอ็น.ดับเบิลยู.เอ. อยู่ในลำดับที่ 83 จาก "100 อันดับศิลปินที่ยอดเยี่ยมที่สุดตลอดกาล" ในเดือนตุลาคม 2012 , เอ็น.ดับเบิลยู.เอ. ถูกเสนอชื่อเข้าชิงในร็อกแอนด์โรลฮอลล์ออฟเฟมเป็นครั้งแรก ในเดือนตุลาคม 2013 ทางวงได้ถูกเสนอชิงชื่อเป็นครั้งที่สอง
เจมี วาร์ดี

เจมี ริชาร์ด วาร์ดี (; เกิดเมื่อวันที่ 11 มกราคม ค.ศ. 1987) เป็นนักฟุตบอลอาชีพชาวอังกฤษ ปัจจุบันเล่นให้กับเลสเตอร์ ซิตี และทีมชาติอังกฤษ ในตำแหน่งกองหน้าตัวเป้า นอกจากนี้สามารถเล่นในตำแหน่งปีกได้อีกด้วย โดยเลสเตอร์ซิตีซื้อตัววาร์ดีมาจากฟลีตวุด ทาวน์ ซึ่งเป็นสโมสรสมัครเล่นในระดับนอกลีกของอังกฤษ

วาร์ดีเกิดที่เมืองเชฟฟีลด์ ในครอบครัวที่ไม่ได้มีฐานะทางเศรษฐกิจดีนัก พ่อเป็นพนักงานคุมรถเครนตามสถานที่ก่อสร้าง แม่เป็นทนายความ ทั้งคู่ไม่มีเงินส่งเสียให้เรียนจนจบปริญญาตรีด้วยซ้ำ วาร์ดีจึงต้องดิ้นรนตั้งแต่เล็กด้วยการเป็นพนักงานในโรงงานทำขาเทียม ซึ่งต้องเผชิญกับสารเคมีอันตรายตั้งแต่ยังเด็ก ก่อนที่เมื่อเติบโตเข้าช่วงวัยรุ่นจะหันไปเล่นฟุตบอลกับเชฟฟีลด์เวนส์เดย์ในชุดเยาวชน และได้ขยับขึ้นเรื่อย ๆ จนที่สุดในปี ค.ศ. 2007 ได้รับค่าตัว 30 ปอนด์ (ประมาณ 1,618 บาท) ต่อสัปดาห์ ซึ่งไม่พอเลี้ยงตัวเอง จึงต้องกลับไปรับทำงานในโรงงานผลิตขาเทียมอีกครั้งควบคู่ไปด้วย ก่อนที่จะได้เล่นให้กับฟลีตวูดทาวน์ และย้ายมาอยู่กับเลสเตอร์ซิตีในที่สุด ด้วยค่าตัวถึง 1 ล้านปอนด์ (ประมาณ 53 ล้านบาท) ซึ่งถือเป็นสถิติการซื้อตัวผู้เล่นจากลีกนอกระบบที่ค่าตัวแพงที่สุดเท่าที่เคยมีมาในประวัติศาสตร์

ในฤดูกาล 2015–16 ถือเป็นฤดูกาลที่วาร์ดีแจ้งเกิดอย่างแท้จริง เมื่อนำเป็นดาวซัลโว และในนัดที่ 13 ที่เลสเตอร์ซิตี เป็นฝ่ายบุกไปเยือน นิวคาสเซิลยูไนเต็ด ที่สนามเซนต์เจมส์พาร์ก ที่เลสเตอร์ซิตีเป็นฝ่ายเอาชนะไปได้ 0-3 วาร์ดียิงประตูได้ในนาทีที่ 45 ของครึ่งเวลาแรก ทำให้ทำสถิติยิงประตูติดต่อกันในลีกเป็นนัดที่ 10 เทียบเท่า รุด ฟาน นิสเตลรอย อดีตกองหน้าตัวเป้าของแมนเชสเตอร์ยูไนเต็ด ที่เคยทำไว้ในปี ค.ศ. 2003 (แต่ของฟาน นิสเตลรอย เป็นการยิงติดต่อกัน 2 ฤดูกาล ขณะที่ของวาร์ดีเป็นการทำสถิติเพียงฤดูกาลเดียว) และผลการแข่งขันนัดนี้ทำให้เลสเตอร์ซิตีขึ้นเป็นทีมนำในตารางคะแนนอีกด้วย

และยิงได้ต่อเนื่องเป็นนัดที่ 11 ในนัดต่อมาที่เลสเตอร์ซิตีพบกับ แมนเชสเตอร์ยูไนเต็ด ที่สนามคิงเพาเวอร์สเตเดียม ที่เสมอกันไป 1-1 โดยวาร์ดียิงได้ในนาทีที่ 23 นับเป็นสถิติใหม่ของพรีเมียร์ลีก และมาหยุดการทำประตูในนัดที่ 15 ที่เลสเตอร์ซิตี เป็นฝ่ายบุกไปเยือน สวอนซีซิตี ที่สนามลิเบอตีสเตเดียม ถึงแม้ว่าผลการแข่งขันเลสเตอร์ซิตีจะเป็นฝ่ายชนะไปถึง 0-3 ประตู ก็ตาม และทำให้ทีมขึ้นสู่อันดับ 1 ในตารางคะแนน ซึ่งแม้ผู้ทำประตูได้ในนัดนี้ไม่ใช่วาร์ดี แต่เป็นริยาด มาห์เรซ ซึ่งทำแฮตทริกได้ แต่วาร์ดีก็ส่วนในประตูที่ 3 เมื่อเป็นผู้จ่ายลูกให้
แพลงก์ตอนพืช

แพลงก์ตอนพืช หรือ ไฟโทแพลงก์ตอน () มีรากศัพท์จากภาษากรีกว่า φυτόν ("ฟิตอน") หมายถึง "พืช" และ πλαγκτός ("พลังค์ตอส") หมายถึง "ผู้เดินทาง" หรือ "ผู้เร่ร่อน" คือแพลงก์ตอนที่สามารถสังเคราะห์แสงและสร้างอาหารเองได้ สิ่งมีชีวิตกลุ่มหลักของแพลงก์ตอนพืชประกอบด้วย ไดอะตอม สาหร่ายสีเขียว สาหร่ายสีทอง ไดโนแฟลกเจลเลต และไซยาโนแบคทีเรีย (สาหร่ายสีเขียวแกมน้ำเงิน) ถือเป็นสิ่งมีชีวิตที่มีความสำคัญอย่างมากต่อระบบนิเวศ เนื่องจากเป็นผู้ผลิตปฐมภูมิของห่วงโซ่และสายใยอาหาร พบได้ทั้งในระบบนิเวศน้ำจืด ระบบนิเวศน้ำเค็ม ตลอดจนในระบบนิเวศน้ำกร่อย แพลงก์ตอนพืชส่วนใหญ่จะเป็นสิ่งมีชีวิตจำพวกสาหร่าย ทั้งที่เป็นโพรแคริโอตและยูแคริโอต โดยในแหล่งน้ำจืดจะพบสาหร่ายสีเขียว โดยเฉพาะในอันดับเดสมิด เป็นกลุ่มหลัก ส่วนในแหล่งน้ำเค็มอย่างทะเลและทะเลสาบ พบว่าแพลงก์ตอนพืชกลุ่มหลักคือกลุ่มไดอะตอมและไดโนแฟลกเจลเลต

ในทางชีววิทยา แพลงก์ตอนพืชบางสปีชี่ส์จัดอยู่ในอาณาจักรพืช เช่น สาหร่ายสีเขียว บางชนิดอยู่ในอาณาจักรโพรทิสตา เช่น ไดอะตอม สาหร่ายสีทอง บางชนิดอยู่ในกลุ่มเฮเทอโรคอนท์ ซึ่งไม่ได้จัดอันดับไว้ (จำพวกไดโนแฟลกเจลเลต) และบางชนิดถูกจัดอยู่ในอาณาจักรยูแบคทีเรีย เช่น ไซยาโนแบคทีเรีย

แพลงก์ตอนพืชยังเป็นอาหารของแพลงก์ตอนสัตว์และสัตว์หลายชนิดที่อาศัยอยู่ตามพื้นน้ำหรือท้องทะเล สัตว์บางชนิดมีอวัยวะคล้ายตาข่ายเพื่อดักจับแพลงก์ตอนพืชโดยเฉพาะ เช่น กุ้งเคย ห่วงโซ่อาหารหนึ่งที่เป็นที่รู้จักกันมากที่สุดคือ "แพลงก์ตอนพืช" → กุ้งเคย → วาฬ

มนุษย์นำแพลงก์ตอนพืชมาใช้ประโยชน์ในหลายทาง แพลงก์ตอนบางชนิดมีคุณค่าทางอาหารสูง จึงถูกนำไปใช้เป็นอาหารเสริมหรือเป็นส่วนประกอบของอาหารเสริม บางชนิดถูกนำไปใช้เป็นอาหารให้แก่สัตว์น้ำวัยอ่อนที่ต้องการเพาะพันธุ์ แพลงก์ตอนพืชที่มีปริมาณมากและเพิ่มขึ้นอย่างรวดเร็วในแหล่งน้ำใด ๆ อาจเป็นสาเหตุให้เกิดปรากฏการณ์ขี้ปลาวาฬ ทำให้น้ำเปลี่ยนสีเป็นสีเขียว แดง น้ำตาล หรือเหลือง ขึ้นอยู่กับชนิดของแพลงก์ตอนพืช เช่น ไดโนแฟลกเจลเลตอย่าง "Noctiluca scintillans" ทำให้น้ำเป็นสีเขียว "Ceratium furca" ทำให้น้ำเป็นสีน้ำตาล เป็นต้น แพลงก์ตอนพืชปริมาณมากอาจเป็นอันตรายต่อสิ่งมีชีวิตที่อาศัยอยู่ในบริเวณนั้น เนื่องจากทำให้น้ำขาดออกซิเจนหรือลดลงอย่างมาก หรือทำให้เกิดภาวะสะสมของสารพิษที่มาจากตัวแพลงก์ตอน

แพลงก์ตอนพืชมีส่วนสำคัญอย่างยิ่งในการผลิตออกซิเจน นักชีววิทยาคาดการณ์ว่าปริมาณออกซิเจนถึงร้อยละ 50–80 ในชั้นบรรยากาศโลกผลิตขึ้นจากแพลงก์ตอนพืช ปัจจุบันแพลงก์ตอนพืชมีจำนวนลดลงอย่างมาก ซึ่งปัจจัยสำคัญคือน้ำทะเลมีอุณหภูมิสูงขึ้น ตั้งแต่ พ.ศ. 2493 เป็นต้นมา จำนวนแพลงก์ตอนพืชในทะเลลดลงกว่าร้อยละ 40
Love Balloon รักพองลม

Love Balloon รักพองลม ผลิตโดย จีเอ็มเอ็มทีวี ออกอากาศทุกวันเสาร์ อาทิตย์ เวลา 17.30-18.30 น. เริ่มตอนแรกวันที่ 25 พฤษภาคม - 23 มิถุนายน พ.ศ. 2556 ทางช่อง แบงแชนแนล

รักชุลมุนของแก๊งวัยรุ่น เมื่ออูปิม นักเขียนสาวช่างฝันต้องเดินทางไปเชียงใหม่ เพื่อเขียนหนังสือของแม่ที่จากไปให้จบเล่ม แต่ดันมีเหตุให้โทรศัพท์มือถือต้องสลับกันกับโทรศัพท์ของไต้ฝุ่น ไอดอลซูเปอร์สตาร์ขาเหวี่ยง ที่หนีข่าวฉาวลี้ภัยขึ้นเหนือไปเก็บเนื้อเก็บตัว ในวันที่นัดกันแลกโทรศัพท์คืน ทั้งคู่ทะเลาะกันจนถูกจับภาพคู่เป็นข่าวเม้าท์หึ่งวงการ ทำให้สปอนเซอร์รายใหญ่ที่ไต้ฝุ่นเป็นพรีเซ็นเตอร์ให้ ขู่จะถอนการสนับสนุน ตูน ผู้จัดการขาโหดจึงต้องจัดฉากครั้งใหญ่ หลอกให้ทุกคนคิดว่านี่คือการถ่ายทำรายการพิเศษ Super Star Date พาแฟนคลับไปเที่ยวกับคนดัง

อูปิมฝันอยากขึ้นบอลลูนเพื่อถ่ายรูปมาลงหนังสือ จึงตอบตกลงไปร่วมรายการ แต่เพราะไม่ไว้ใจไต้ฝุ่น เธอจึงตั้งข้อแม้ว่าต้องให้หมอก รุ่นพี่ที่เติบโตมาจากบ้านเด็กกำพร้าเดียวกันไปด้วยในฐานะแฟนขี้หวงของอูปิม เข้าทางหมอก ซึ่งแอบชอบอูปิมมานานพอดี ทางด้านปั๋น น้องชายแท้ๆ ของผู้จัดการตูน ซึ่งปิ๊งอูปิมอย่างแรงก็ขอติดสอยห้อยไปด้วยอีกคน

เมื่อซุป'ตาร์ที่อยากพักร้อน ต้องแอ๊บว่ามาทำงาน เมื่อนักเขียนสาวที่เหม็นขี้หน้าซุป'ตาร์ต้องแอ๊บว่าตัวเองเป็นแฟนคลับ เมื่อรุ่นพี่ขี้อายต้องแอ๊บว่าเป็นแฟนของคนที่ตัวเองแอบปิ๊ง ทริปถ่ายรายการครั้งนี้จะชุลมุนวุ่นรักขนาดไหน ต้องมาติดตามชมกัน
ปุณมี ปุณศรี

นาวาอากาศตรี ปุณมี ปุณศรี อดีตรัฐมนตรีว่าการกระทรวงพาณิชย์ และอดีตรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์

ปุณมี ปุณศรี เกิดเมื่อวันที่ 3 พฤษภาคม พ.ศ. 2471 ที่ตำบลตลาดเหนือ อำเภอเมืองจันทบุรี จังหวัดจันทบุรี เป็นบุตรของหลวงราชไมตรี (ปูม ปุณศรี) กับนางฟอม ปุณศรี มีพี่น้อง 7 คน สมรสกับนางสดศรี ปุณศรี (สกุลเดิม วัลยะเสวี) มีบุตร 1 คน คือ นายแพทย์ปสารพงษ์ ปุณศรี

ปุณมี ปุณศรี จบการศึกษาชั้นประถมจาก โรงเรียนเบญจมราชูทิศ จังหวัดจันทบุรี ชั้นมัธยมจากโรงเรียนวชิราวุธวิทยาลัย และโรงเรียนเตรียมอุดมศึกษา จากนั้นเข้าศึกษาต่อสาขาวิศวกรรมเครื่องกล ที่คณะวิศวกรรมศาสตร์ จุฬาลงกรณ์มหาวิทยาลัย และจบการศึกษาระดับปริญญาโท สาขาเครื่องกล-ปรมาณู จากสถาบันเทคโนโลยีจอร์เจีย สหรัฐอเมริกา

น.ต.ปุณมี ปุณศรี เคยรับราชการเป็นทหารอากาศ มียศเป็น "นาวาอากาศตรี" ต่อมาได้รับแต่งตั้งเป็นผู้อำนวยการสำนักงานสลากกินแบ่งรัฐบาล ในระหว่างปี พ.ศ. 2519 ถึงปี พ.ศ. 2521 และในปี พ.ศ. 2523 ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์ ต่อมาในเดือนมกราคม พ.ศ. 2524 ถูกปรับไปรับตำแหน่งรัฐมนตรีว่าการกระทรวงพาณิชย์ ต่อมาได้พ้นจากตำแหน่งเมื่อวันที่ 4 มีนาคม พ.ศ. 2524 หลังจากนั้นนายชวน หลีกภัย จึงเข้ามารับตำแหน่งดังกล่าวแทน กระทั่งในเดือนธันวาคมของปีเดียวกัน นายชวน หลีกภัย ย้ายไปรับตำแหน่งรัฐมนตรีว่าการกระทรวงเกษตรและสหกรณ์ และ น.ต.ปุณมี จึงได้รับแต่งตั้งให้กลับมาดำรงตำแหน่งรัฐมนตรีว่าการกระทรวงพาณิชย์ อีกครั้ง
ครูซ่าส์ท้าศิษย์แสบ

ครูซ่าส์ท้าศิษย์แสบ ( ) เป็นละครจีนแนวย้อนยุค ดราม่า โรแมนติก และคอมเมดี้ ที่เล่าถึงเรื่องความรักของ อู๋ฉีหลง และ หลิวซือซือ ละครเรื่องนี้ยังกล่าวถึงเรื่องราวสุดป่วนของอาจารย์จำเป็น และบรรดาลูกศิษย์ที่มีบทบาทหลากหลาย

หลังจากฮ่องเต้ทรงดำริว่าชายหญิงควรมีความเท่าเทียมกัน พระองค์จึงเปิดโอกาสให้ผู้หญิงเข้าเรียนในโรงเรียนได้เป็นครั้งแรกโดยใช้ "หงเหวิน" ในเมืองฉางอันเป็นโรงเรียนนำร่อง ซึ่งนับเป็นการขัดต่อธรรมเนียมปฏิบัติที่มีมาแต่โบราณจึงเกิดการต่อต้านในทางลับจากกลุ่มอนุรักษ์นิยม เพื่อให้แนวคิดดังกล่าวเป็นไปตามพระราชประสงค์ และป้องกันกลุ่มขั้วอำนาจเก่าที่มีหัวอนุรักษ์เข้ามาป่วนและขัดขวาง สายลับ "หลิวอ้าวเทียน" จึงได้รับมอบหมายให้แฝงตัวมาเป็นครูสอนวิชาการต่อสู้และศิลปะการป้องกันตัวที่โรงเรียนหงเหวิน

เพียงวันแรกที่มาถึงเมืองฉางอัน หลิวอ้าวเทียนก็ดันขึ้นประลองผิดเวที ทำให้งานประลองหาคู่ของ "ลู่หยุนเฟย" ต้องล้มลงอย่างไม่เป็นท่า ลู่หยุนเฟยทั้งรู้สึกอับอายและเจ็บแค้นจึงตามมาเอาคืนหลิวอ้าวเทียนถึงโรงเรียนหงเหวินและได้กลายเป็นครูไปอีกคน หลังจากนั้น ตำนานรัก (สไตล์ลิ้นกับฟัน) ของทั้งคู่ก็เริ่มต้นขึ้นท่ามกลางปัญหาและเรื่องราวชวนปวดหัวของเหล่าบรรดาลูกศิษย์ตัวแสบ แถมยังมีครูหนุ่มอีกคนเข้ามาแทรกกลางจนกลายเป็นรักสามเส้า นอกจากปัญหาเรื่องงานและเรื่องส่วนตัวแล้ว หลิวอ้าวเทียนยังต้องรับมือกับคนของกลุ่มอนุรักษ์นิยมที่จ้องเอาชีวิตเขาและทำลายโรงเรียนหงเหวินอีกด้วย
การูดาอินโดนีเซีย

การูดาอินโดนีเซีย () เป็นสายการบินประจำชาติของประเทศอินโดนีเซีย ตั้งชื่อตามคำในภาษาอังกฤษที่แปลว่า "ครุฑ" ซึ่งเป็นตราแผ่นดินของอินโดนีเซีย สายการบินมีสำนักงานใหญ่ตั้งอยู่ภายในท่าอากาศยานนานาชาติซูการ์โน-ฮัตตาในจังหวัดบันเติน ใกล้กับกรุงจาการ์ตา ทั้งนี้ ในปี ค.ศ. 2014 สายการบินได้รับการจัดอันดับเป็นสายการบิน 5 ดาวจากสกายแทรกซ์

ก่อตั้งเมื่อปี ค.ศ. 1949 ในชื่อ KLM Interinsulair Bedrijf ปัจจุบันเป็นหนึ่งในสายการบินชั้นนำของโลก และเป็นสมาชิกลำดับที่ 20 ของสกายทีม กลุ่มพันธมิตรสายการบินอันดับสองของโลก ให้บริการเที่ยวบินไปยังเอเชียตะวันออกเฉียงใต้ เอเชียตะวันออก ออสเตรเลีย และยุโรปจากฐานการบินที่ท่าอากาศยานนานาชาติซูการ์โน-ฮัตตา

ในคริสต์ทศวรรษ 1980 ถึงกลางคริสต์ทศวรรษ 1990 เป็นยุคที่สายการบินการูดามีความรุ่งเรืองมากที่สุด โดยมีเที่ยวบินไปทุกภูมิภาคของโลก รวมถึงลอสแอนเจลิสในสหรัฐอเมริกา แต่เนื่องจากประสบปัญหาทางการเงิน ตลอดจนเหตุที่ลูกเรือฆาตกรรมนักสิทธิมนุษยชนบนเครื่องบิน ได้นำไปสู่การตัดลบงบประมาณของสายการบินในที่สุด
รายชื่ออักษรย่อของโรงเรียนในประเทศไทย/ก

รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย ก
บ ก ย
รายชื่ออักษรย่อของโรงเรียนในประเทศไทย/ข

รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย พน
รายชื่ออักษรย่อของโรงเรียนในประเทศไทย/ค

รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย ค
รายชื่ออักษรย่อของโรงเรียนในประเทศไทย/ฆ

รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย ฆ
รายชื่ออักษรย่อของโรงเรียนในประเทศไทย/ง

รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย ง
รายชื่ออักษรย่อของโรงเรียนในประเทศไทย/จ

รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย จ
รายชื่ออักษรย่อของโรงเรียนในประเทศไทย/ฉ

รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย ฉ